recursal/Fanatic-Fandom huggingface dataset:
Citadella

A **Citadella** egy hely, mondhatni egy egész város, ami minden bolygón megtalálható, és külön törvények érvényesek a területén . A Citadella területén tilos az erőszak, a vérbosszú pláne. Itt csak akkor lehet törvényesen párbaj, ha maga az Uralkodó ad rá engedélyt, ami szinte sosem fordul elő.

Az Arany háborúban, amikor Nero au Augustus felbontja a szerződését Darrow au Andromedusszal, Darrow-nak csak a Citadella területe biztonságos, mivel ott nem ölhetik meg büntetés nélkül.

A Hajnalcsillag eseményei után Virginia au Augustus elfoglalja a Citadella legelőkelőbb villáit a családjával, Darrow-val és Pax Augustusszal, valamint barátaikkal, támogatóikkal.
HKU 736

**HKU 736**-ban való történések a Vörös lázadás sorozat Idővonala által vannak felállítva.

## Események

* Darrow és Eo márciusban összeházasodnak.
* Szeptemberben:
	+ Darrow klánja, a Lambdák elvesztik a *Babér*t a Gammákkal szemben.
	+ Rusnya Dan elkapja Eot és Darrow-t a Szürkék buborékkertjében, majd nyilvánosan megbüntetik őket.
	+ Eo elénekli a Tiltott Dalt miközben korbácsolják, ami miatt később halálra ítéli Augustus Főkormányzó.
	+ Darrow eltemeti a buborékkertben felesége holttestét, majd később őt is felakasztják.
	+ Darrow nagybátyja, Narol levágja Darrow-t az akasztófáról, aki tetszhalott, és kicsempészi a testét Árész Fiainak.
* Darrow találkozik Táncossal és Harmóniával, és beáll Árész Fiai közé.
* Darrow-t átfaragják Arannyá.
Cordovan-Ház

Peremi család. Jupiter holdján, a Ganümédészen élnek. Eleinte a Bellonákat támogatják, de Nero au Augustus megvásárolta hűségüket az Augustus-Ház iránt.

A Második Holdlázadáskor a Cordovanok segítettek be a Raa-Ház örökösének a Társadalom erőivel szemben, és Kallisztónál legyőzi a flottáikat.

## Trivia

* Az Arany háborúban egyszer félreírták a Ház nevét, és *Codovan*ként említették.
Babér

A **Babér** egy jutalom az AljVörös bányász klánoknak, akik a legtöbb Hélium-3-mat termelik negyed év alatt. A Babért elnyerő klán nagyobb fejadagot kap, illetve pár luxuscikkeket is kérhetnek, mint például szivar, citera és cukor. Ilyenkor a klánok ünnepséget tartanak, iszogatnak és táncolnak.

A Társadalom azonban ezt a versenyt a klánok közt megbundázta, bármelyik klán is a legsikeresebb, mindig a Gamma a nyertes.
Fachnan

**Fachnan** egy Vörös, aki a Szindikátusnak dolgozik. Az égeai nyomornegyed egyik felVöröse. A Vörös lázadás: Árész fiai 2-ben jelenik meg az alakja.

## Szerepe

Fitchner au Barca és Cryssosi Ryanna találkoznak Fachnannal és más Szindikátusbéli Vörösökkel Égea nyomornegyedében. Fachnan emberei építették a Vardan birtokon a kaput, és Fitchner információkat szeretne kapni erről. A Vörös meglepődik, hogy egy Aranyat lát, és a megbeszélt összeget megduplázza, mivel egy Arany megengedhet magának még ennyit is. Ryanna hőbörög ezen, és próbálja elmagyarázni, hogy Fitchner a Vörösökön akar segíteni, de mondandója süket fülekre talál. Fitchner kifizeti a Fachnan által megduplázott összeg felét, mondván, hogy a másik felét később adja majd oda. Fachnan elmondja Fitchnernek a kapu gyengeségeit, hibáit, majd az információk megszerzése után Fitchner távozik a mérgelődő Ryannával.

Amikor Fitchner az Ionál van, a Szindikátus emberei kopogtatnak az Fitchner házának ajtaján. A házból egy hang szól ki, hogy Fitchner nincs itthon, sőt, a Marson sincs. A Szindikátus Vörös emberei betörik az ajtót. Azt akarják, hogy Fitchner fizesse ki a tartozását. Szétrombolják a házat, majd megfenyegetik Lottiet, a Barna dadust, hogy Fitchner jobban teszi, ha fizet hamarosan, mert ha nem, vérontás lesz.

Miután Fitchner visszatér a Marsra, és Quicksilverrel megalapítja az Árész fiai szervezetet, akkor Égea nyomornegyedébe megy, és megöli azokat a felVöröseket, akik korábban Fachnannal voltak. Fachnant életben hagyja, és a szájába tömi a pénzt amivel tartozott neki, majd megfenyegeti, hogy ha még egyszer a családját akarja bántani, akkor megöli.
Anastasia au Lune

**Anastasia au Lune** Lysander anyja. Férjével, Brutusszal a Kuiper-övben egy hajóbalesetben vesztették életüket, amikor Lysander még kicsi volt. Lysandernek nem voltak emlékei az anyjáról.

Legjobb barátai Kalindora au San és Atalantia au Grimmus voltak.

Politikailag reformer volt, és rémségesnek tartotta Rhea felperzselését. A sötétség korában Kalindora megerősíti, hogy Anastasia puccsot tervezett anyja, Octavia, Nero au Augustus és Revus au Raa ellen. Octavia azonban rájött a tervére, és elrendelte Anastasia meggyilkolását; Kalindora és Atalantia bombát telepítettek hajójára. Octavia ezt követően a Pokolszák segítségével kitörölte Lysander emlékeit az anyjáról. Aja au Grimmus majdnem megszegte Octaviának tett esküjét Anastasia meggyilkolása miatt.

Lysander ködösen emlékszik anyjára, amikor zongorázik.
Intézeti Házak

Az Intézet ideje alatt az Aranyakat **Házak**ba sorolják be személyiségjegyeik és képességeik alapján.

Minden intézeti Ház megfogadja, hogy aki egyszer a Ház tagja volt, az mindig is az marad. Emiatt az egyes Házak végzettjei segítik a friss végzősöket, inasságot ajánlanak vagy kapcsolatokat adnak nekik. Rengeteg Páratlan Sebhelyes egy életen át, büszkén hordja az intézeti Házának gyűrűjét, vagy éppen ezzel kéri meg a párja kezét.

A Házakba sorolás azonban nem csak a személyiségjegyek és a képességpontjai alapján történik. Minden háznak megvannak a támogatói, akik maszkokban, csuklyák alatt jelennek meg, és van egy *Proktor*a is. A támogatók megnézik a jelölteket és a pontjaikat és ezek alapján javaslatokat tesznek a Proktornak, aki általában megfogadja ezeket.

Az Intézetben tizenkettő (tizenhárom) Ház található: Apolló Háza, Bacchus Háza, Ceres Háza, Diana Háza, Júnó Háza, Jupiter Háza, Mars Háza, Merkúr Háza, Minerva Háza, Neptunus Háza, Pluto Háza, Venus Háza és Vulcanus Háza.
IonPenge

Az **ionPenge** egy egyenes, kétélű fegyver, melynek penge hossza körülbelül 76 centiméter. Mivel az ionPengék sokkal erősebbek, mint a hagyományos acélpengék, és a Társadalom párbajozói és lovagjai használják leginkább. Viszonylag könnyen széttörhetik a normál fémeket és páncélokat, iontöltetük pedig azonnal sebeket égethet el. Darrow au Andromedus és Cassius au Bellona az ionPengékkel párbajoztak az Intézetben, ahol Darrow rájött, hogy a szokásos sarlója nem sok hasznot fog hozni egy ilyen penge ellen.
Cassius a Raa-Ház ellen

A káosz éveiben, miután kiderült valós személyazonossága, Cassius au Bellonát a vérbosszúra hivatkozva Bellerephón au Raa halálig tartó párbajra hívja. Cassius elfogadja a kihívást. A párbaj kezdete előtt elköszön Lysander au Lunetól, mivel tudja, hogy nem lesz könnyű harc. Lysander próbálja meggyőzni gyámját, hogy ne akarjon hősködni, de Cassius meg akarja védeni Lysandert, azzal, hogy továbbra is Bellona-Ház tagjaként viselkedik vele. A párbajban Cassius viszonylag gyorsan elintézi Bellerophónt, de a harcnak nincs vége. Amint elesett a Raa-Ház fia, egy újabb tagja ugrott a helyére, és utána egy újabb és újabb. Cassius rengeteg Raa-val végzett mielőtt a súlyos sérülései, és vérveszteség miatt összeesett volna. Ekkor Lysander felfedte valós kilétét, ezzel esélyt adva az orvosoknak Cassius életben tartására.
AcélEső

> "Ha Acéleső hull, légy merész. Légy merész."
>
>

>  - Lorn au Arcos, Arany háború, 3. rész: Hódítás
>
>

Az **AcélEső** egy bolygó, hold vagy aszteroida inváziójára utal. A csillagBőrökbe bújt Aranyakat és Obszidiánokat a hajó *köpőCsövein* keresztül kilövik az űrbe, vagy az adott bolygó légkörébe. A csillagÖltönyök védik meg az Esőben zuhogókat a külső hatásoktól.

## Nevezetes AcélEsők

* Hódítás

A Hódítás során, az első AcélEsőben Seneca au Grimmus volt az első Arany, aki földet ért az amerikai keleti partvidéken. A Hódítás sikerességéhez jelentősen hozzátett az Aranyak által zúdított AcélEső.

## OroszlánEső

A Lykosi Darrow hirdette AcélEső a Marsot vette célul, és ez volt az első Eső húsz év után. Az OroszlánEső sikeres volt, a Mars ismét az Augustus-Ház uralma alatt állt.

## Merkúr ostroma

A Darrow által vezetett Napköztársasági flotta indította az Esőt a Merkúrra, hogy a bolygón tartózkodó utolsó Társadalomhoz hű táborokat is legyőzze, és ezzel felszabadítsa a bolygót. Az Esőt nem engedélyezték, de Darrow mégis elindította. Emiatt hatalmas árat kellett megfizetnie a Napköztársaságnak, még ha fel is szabadította a bolygót.
Aszteroidaöv

Az **Aszteroidaöv** elválasztja a Peremet a Magtól, és számos kereskedelmi központnak és bányaaszteroidának ad otthont.
Az Aszteroidaövben található:

* Ceres
* Akadémia
* S-1392 aszteroida
* Hildas Állomás - a kereskedelem és a kommunikáció csillag alakú központja az öv külső peremén
* Locus Folium 9 / 24.990.1 - egy titkos hajógyár, amelyet az Ag-Regate Industries épített, hogy versenyezzen a ganümédészi dokkokkal és a Raa-Ház és Codovan-Ház birtokában lévő hajóépítés monopóliumával.
* Koronis család - a Föld által működtetett energia-konzorcium nehéz bányászati ​​műveletek alapjául szolgál.
	+ S-1988 - Szilikátbázisú törmelékaszteroida, a *Karin Halmaz* kisebb főaszteroidája. Szinte nullaközeli bányászhatósággal. Az Első Holdlázadás után egy titkos nukleáris fegyverraktár adott otthont, amelyben 500 nukleáris robbanófej található, egyenként 30 megatonnás hozammal.
	+ Lacrimosa-állomás
		- 208 Lacrimosa - egy csempész-öböl, amelyet a helyiek *Bánatos Miasszonyunk*nak neveznek. Az ottani élet kevesebbet ér, mint egy kiló fagyasztott hélium vagy egy ujjhegynyi démonPor.
Clintus Igazgató

**Clintus** egy Arany nő, aki az Intézet igazgatója. Minden évben ő is üdvözli a Mars Intézetének diákjait, valamint annak végeztével szintén megjelenik a győztesnek gratulálni.

## Megjelenése

Vékony, magas nő, a puszta hangja uralja a nagy termeket is. Mintha sas vijjogna, vérfagyasztó és mégis kulturált hang. Arca egy szigorú hegyorom.

## Szerepe

Az Intézetbe belépő diákokat Nero beszéde után üdvözli. Elmondja, hogy azért van szükség az Intézetre, hogy megtanulják az AcélosArany őseik elvét.

Miután Darrow nyer az Intézetben, viccelve mondja, hogy ilyen puccos helyen még nem tartották a záróünnepséget. Igazán kedveli Darrow-t, mert kreativitását és agyafurtságát fényezi, és amikor teheti, Aratónak nevezi. Elmondja Darrow-nak, hogy minden Ház Választója ajánlatot akar tenni neki, de a Mars Házának Választói elsőbbséget élveznek.
Doran

> "Fitchner, te kibaszott gazember! Mi a francot csináltál?"
>
>

> - Vörös lázadás: Árész fiai, 1. kiadás: A fiú a sziklán
>
>

**Doran** egy Vörös. Fitchner au Barca csapatának egyik tagja.

## Személyisége

Egy lázadó csoport tagja, aki a kormány eszméivel ellentétesen cselekszik. Ha egy Arannyal találja szemközt magát, akkor már nem annyira bátor. Odavan Cryssosi Ryannáért, akivel a marsi építkezésen találkozott, és dolgozott együtt.

## Szerepe

Arész a csapatával, aminek Doran is a tagja, elrabolja Varus au Celiniust, mivel egy kód kell nekik. Az Arany eleinte kekeckedik, és nem árulja el, de miután Fitchner levágja a kezét, megered a nyelve. Doran kiakad Fitchner viselkedésén, de Ryanna elcsitítja, és félrevonja őt. Időközben a csapatra találnak az Obszidiánok. Doran azon gondolkodik, hogyan is találhattak rájuk, hogyha átvilágították Varust és nem találtak nyomkövetőt. Gondolkodása közben a Vörös férfi kikotyogta társai igazi nevét, amire Fitchner külön megkérte, hogy ne tegye. Ryanna megöli Varust, mert meghallotta valódi neveiket. Doran nem értett egyet Ryanna döntésével.

A csoport elmenekül, de pár Obszidián megállítja őket. Doran, Fenix, Cylax Nexiti és Ryanna rejtőzködnek az Obszidiánok elől, míg Fitchner brutálisan meggyilkolja az ellenségeit. Cylaxnak köszönhetően képesek belépni az áramellátó gépterembe. A teremben azonban újabb csoport állja útjukat. Ekkor már mindenki kénytelen harcolni. Dorant leteperik, elhurcolják és darabokra tépik. Halála után Ryanna rosszul érzi magát, hogy soha nem tudta viszonozni azokat az érzéseket, amelyeket Doran táplált iránta. Fenix ​​szerint Doran a barátai között halt meg, és jó ügyért küzdött.
Iro

Lykosi Leanna; Lykosi Eo
 Virginia au Augustus

**Iro** egy aljVörös a lykosi bányából, Lykosi Kieran és Lykosi Kora fia, Reagan ikerbátyja, Lykosi Rhonna, Dunlow és Ella testvére, Lykosi Darrow unokaöccse.

## Szerepe

* Vörös lázadás
* Hajnalcsillag

Iro három éves. A Babérünnepségen ikertestvérével Darrow és Eo elé futnak, jóval lehagyva anyjukat és Kierant.

Iro ekkor már kilenc éves. Tinosban, a Darrow családja számára fenntartott szobában játszik testvéreivel. Amikor Ragnar Volarus betolja a tolókocsijában ülő nagybátyját, Darrow-t, akkor az óriás elé fut testvéreivel. Ragnartól valami ajándékot várnak.
Hosszú Éj

A **Hosszú Éj** egy csata, ami a Merkúr egyik városában, Héliopoliszban zajlik. Lysander au Lune, Silenius örököse felbuzdítja a város lakóit, hogy lázadjanak fel a Napköztársaság ellen. Lysander csapatai meglepik Lykosi Darrow-t, és embereit, mivel lovakon támadnak rájuk. Darrow több egységbe rendezi embereit, és több frontra küldi szét őket. A főfronton Thraxa au Telemanusszal megküzd Lysanderrel és leghűebb követőivel. Bár Darrow-ék elég ramaty helyzetben vannak, viszonylag sokáig tarják magukat. Amikor azonban Darrow belátja, hogy itt már többet nem tehet a győzelemért, visszavonulót fúj. A Halom felé tartó úton azonban még egy utolsó összecsapásra visszafordul, és megküzd Lysanderrel. Ebből a harcból Lysander kerül ki jobb állapotban.
A Hosszú Éj a héliopolisziak győzelmével, azaz Lysander Diadalával ér véget. Bár Darrow-t és embereit nem tudták elkapni, a várost felszabadították a Társadalom katonái.
CsillagBőr

A **csillgaBőr** egy nagy, gépesített, teljes testet felölelő páncélruha és fegyverzet, amely a bolygóközi űrhajókon lévő KöpőCső használatakor szokásos leginkább hordani. Amikor a csillgaBőröket kilövik a hajókról, az atmoszférán való zuhanás során egy páncélréteg, amely direkt ilyen esetre van, a légkörbe való behatolás során ég el. A landolás a csillgaBőrbe épített GravCsizma segítségével történik. A csillgaBőröket általában erős Impuluságyú- és rakétavetőkkel látják el, amelyek elég erősek ahhoz, hogy elsüllyesztsenek egy tengeri hadihajót.

A csillgaBőröket általában AcélEső idején használják. Hihetetlenül erősek - képesek ellenállni a legtöbb fegyver támadásainak, a nagy fegyverek és beretvák kivételével. Hátrányuk viszont, hogy hihetetlenül nehezek, és a bennük lévő akkumulátorcsomagok nélkül, vagy ha az elektronikai rendszert letiltják, a viselője benn szorul, nem tud mozogni és az oxigénje is folyamatosan fogy.
FókaBőr

A **fókaBőr** nagyon hasonlít a SkaraBőrhöz, de fekete helyett fehér foltos, és olajosnak tűnik, kivéve a könyök, a kesztyű, a fenék és a térd texturált markolatát. Ez egy teljes alakú ruha. A fókaBőr poláris hőmérsékletre, vízbe merülésekre készült, immunis a digitális alkatrészek meghibásodására, és nincs szüksége elemre.

Lykosi Darrow és csapata fókaBőrt visel a Hajnalcsillagban, amikor ellátogatnak Ragnar Volarus szülőföldjére.
HKU 741

**HKU 741**-ben való történések a Vörös lázadás sorozat Idővonala által vannak felállítva.

## Események

* Lorn au Arcos visszavonul az Europa-ra családjához, és lemond a *Harag Lovagja* címéről.
* Venetia au Rein, a Hajnal Lovagja nyugdíjba vonul.
* Az Uralkodó kinevezi Fitchner au Barcát az új Harag Lovagjává, és Cassius au Bellonát az új Hajnal Lovagjává.
* Októberben:
	+ Az Akadémia utolsó napjaiban Darrow flottája majdnem győz, de a végén Karnus au Bellona illegális segítséggel (az Uralkodótól) eltiporja Darrow-t.
	+ Darrow és emberei, barátai visszatérnek az Akadémia csarnokaiba a végzésük ceremóniájára.
	+ Miután Darrow egyedül a Kertben elmegy fürdeni, Karnus és hét másik Bellona tag meggyalázzák őt.
* Decemberben:
	+ Az Augustus-Ház és Ládzsásai elutaznak a Lunára a Csúcsra.
	+ Nero au Augustus a Csúcs végeztével felbontja Darrow szerződését.
	+ Victra elviszi Darrow-t az Elveszett Városba, hogy találkozzon Adrius au Augustusszal. Darrow és Adrius szövetséget köt Plinius au Velocitor és Árész Fiai ellen.
	+ Darrow megmenti Adrius életet a klubban az Evey által elhelyezett bombától.
	+ Darrow találkozik Harmóniával, aki elmondja, hogy Táncos meghalt.
	+ Harmonia átad egy holót Darrow-nak, amiről megtudja, hogy Eo terhes volt, amikor meghalt.
	+ Darrow beleegyezik, hogy felrobbantja az Aranyakat a Csúcs zárógáláján.
	+ Három nappal később a zárógálán Darrow mégsem hajtja végre Harmónia tervét, helyette párbajra hívja ki Cassiust.
	+ Octavia au Lune kimutatja, hogy különcködik a Bellona-Házzal, azáltal, hogy megváltoztatja a párbaj szabályait.
	+ Darrow ellenszegül Octaviának, és levágja Cassius egyik karját, de az életét nem veszi el.
	+ A csetepaté tovább tágítja az Augustusok és Bellonák közti ellenségeskedést. A harcok alatt Karnus (Sakál segítségével) megöli Leto au Augustust.
	+ Octavia magához hívatja Darrow-t, és az igazság játékát játszák az Orákulummal.
	+ Kiderül, hogy Octavia azt tervezte, hogy megöli az Augustus asztalnál ülő egész társaságot.
	+ Musztáng elrabolja Lysander au Lune-t és odaadja a Vonítóknak, hogy legyen ütőkártyájuk. Később kiszabadítják Darrow-t.
	+ A Vonítók Darrow-val megmenti az Augustus-Házat. Aja au Grimmus brutálisan szétveri Quinn fejét egy kővel.
	+ A Sakál "próbálja" megmenteni Quinn életét a hajón, de igazából meggyilkolja azzal, hogy egy csontszilánkot beljebb nyom.
	+ Tactus au Valii-Rath elárulja Darrow-t, és megszökteti Lysandert.
	+ Darrow és Sevro elfoglalja az *Előőrs*öt azzal, hogy felbuzdítják az aljaSzíneket az Aranyak elleni lázadásra, majd az elfoglalt hajót átnevezik *Pax*ra.
	+ Darrow kinevezi a hajója kapitányává Orion xe Aquariit.
	+ Ragnar Volarus felajánlja pecsétjeit Darrow-nak, amit Darrow elfogad.
	+ Sevro elmondja Darrow-nak, hogy tudja a titkát. A Sevrotól kapott Sóhajkőről lejátszott videóból Darrow megtudja, hogy Táncos még él.

## Halálok

* Leto au Augustus
* Quinn
Barlow

> "Öreg vagyok, és hájas, de a fúróm még nem csorba, de nem ám!"
>
>

> - Vörös lázadás, 1. fejezet: Pokolfúró
>
>

**Barlow** egy Vörös a lykosi bányából. Idős kora miatt mindenki csak Vén Barlownak hívja. Igazi Vörös révén gyakran szív füstpálcát.

## Megjelenése

Barlow egy idősebb bányász Lykoson. Bár a Lambdák klánjához tartozik, eléggé hájas.

## Szerepe

Barlow Narol bányászcsapatának tagja. Mint a többi Vörös Lykoson, ő is kifikázza a Gammákat. Barlow jó barátja Darrow-nak és családjának, főleg Lorannak és Narolnak. Darrow-t sokszor hecceli Eo miatt. Épp emiatt a csipkelődés miatt fontos Darrow számára az öreg.
Cassandra

**Cassandra** egy Arany, aki Lykosi Darrow osztálytársa az Intézetben. Cassandra egy felsőVálasztott a Mars Házában, ahol eleinte Titus au Ladros csapatába tartozott, később viszonyt Antonia au Severus-Julii csapatának tagja.

## Jellemzése

Cassandrát csodagyerek zongoristának írják le. Az Intézet ideje alatt rövid hajába fémdíszeket font bele. Virágokkal dörzsöli be magát, hogy ne érezzék a saját testszagát társai. Darrow gyönyörűnek és hallgatagnak, és köztudottan gonosznak írja le.

## Szerepe

* Vörös lázadás

Miután Darrow kiütötte Vixust, és elmenekül a Mars Házából, Titus hívei közül Cassandra kezdi el üldözni. A falon átugorva baltával a kezében majdnem elfogja Darrow-t, de Quinn Darrow segítségére siet, és összecsap Cassandrával míg az Arató elmenekül. Cassandra részt vesz Titus erőszakos rajtaütéseiben a Ceres Háza ellen.

Titus halála után Cassandra csatlakozik Darrow seregéhez, annak ellenére, hogy még mindig gyűlöli őt. Vixus, Darrow és Cassandra azok, akik a Minerva Házának bukása után üldözik Musztángot. Darrow észreveszi Musztángot, de nem akarja, hogy megsérüljön, és elvezeti Cassandrát és Vixust a közeléből. Később Cassandra együttműködik Vixusszal és Antoniával, hogy csapdába ejtse Darrow-t, Lea és Roque felhasználásával. Hármuknak azonban csak Leát sikerül elkapniuk, így vele próbálják előcsalogatni Darrow-t. Mivel Darrow nem bújik elő a sziklák közül, átvágják Lea torkát.

Miután Darrow beveszi Olümposzt, visszatér a Mars Házába, meglátja, hogy Cassandra, Vixus és Antonia a vár közelében keresztre vannak feszítve. Darrow megállapítja, hogy Antonia és Vixus még él valamelyest, de Cassandra meghalt.
Aineiasz au Raa

**Aineiasz au Raa** egy Arany, aki a peremi Ión él. Apja, Romulus au Raa az Io Főkormányzója. Anyja, Dido au Raa, testvérei Seraphina, Thesalia, Diomédész, Marius, Paleron és Thalia.

Aineiasz volt Romulus legidősebb fia, egyben örököse. A Trójai csata előtt végezte el a ganümédészi Intézetet. A csatában sajnálatos módon életét vesztette.
Bacchus Háza

A **Bacchus Háza** az Intézet egyik háza. Jelképe valószínűleg egy poharat vagy szőlőt tartalmaz.

## Bacchus Ház kastélya

Bár a Bacchus Házának kastélyának helye ismeretlen, feltételezhetően a törpehegyektől keletre, a Júnó kastélyától délre és az Argos folyó nyugati partján található. A kastélynak hatalmas pincéje van, ahol hordóban bort és szőlőlevet tárolnak.

## Bacchus Házának jellegzetes tulajdonságai

A Bacchus Házának tagjai valószínűleg könnyed természetűek, akik a bulikat és alkoholt élvezik.

## Bacchus Proktora az 542. osztályban

Bacchus proktoráról csak annyit tudni, hogy kövér.

## Szerepe az 542. osztályban

Nem ismert, hogy ki hódította meg Bacchus Házát, de a tagjainak nagyrésze az Apolló Házának rabszolgája volt. Darrow a csapatával a Jupiter kastély felé tartva megtalálta Bacchus kastélyát, és a hátrahagyott hasznos dolgokat, köztük a szőlőlevet, magával vitte .

## Trivia

* A római mitológiában Bacchus a komolytalanság és a bor istene.
Anicetus

**Anicetus** egy Arany. Ugyanabban az évben volt a marsi Intézet diákja, amikor Fitchner au Barca és Arturius au Vardan.

## Megjelenése

Hosszú lábai, és arany színű fürtös haja van.

## Személyisége

Az intézeti évek alatt merész, bár nem egy igazán tehetséges harcos volt.

## Szerepe

Egy intézetbéli társával együtt elfut a Jupiter Házának tagjai elől, amikor az erdőben megtalálják a többi Ház zászlaját. Anicetus elmagyarázza társának, Gaiannának, hogy ezek a Jupiter trófeái. Ezek után gyorsabb tempóra kapcsolnak, hogy elmenekülhessenek. A menekülés nem jön össze, mivel a föld alól Jupiter emberei kinyúlnak, és elkapják Anicetus lábát. Rövidesen körbe is veszik őket, majd brutálisan meggyilkolják Anicetust.
Bohóc

A Vonítók alapító tagjainak egyike. Cassius nevezi el Bohócnak a bolyhos haja miatt. A Mars Házának aljVálasztottjainak egyike volt.

Eddig minden könyvben volt szerepe és egyike a Vonítók vezetőinek, jó barátja Sevronak és Darrow-nak. Valamikor az eredeti trilógia után összeházasodnak Vonító társával, Kaviccsal.

## Szerepe

* Vörös lázadás
* A káosz évei
* A sötétség kora

A Mars Ház négy törzsre való oszlása után Bohóc Darrow törzsének lesz a tagja. A Minerva Ház és Darrow első csatája alatt megpróbálja megállítani Paxot, de Pax úgy hajítja félre, mint egy zsák krumplit. Cassius és Titus csatája előtt ő és Ravaszpofa azok, akik kihozzák a választott fegyvereket. Az Intézetben Sevro parancsnoksága alatt Bogánccsal, Ravaszpofával, Kaviccsal és Kóróval a hat eredeti Vonító tagjává válik. Segítettek Darrow-nak hatalmon maradni, és a többi diák félni kezdte az erejüket. A második csata során Darrow erői és a Minerva Ház között Bohóc azon Vonítók egyike, akik a döglött lovakban bújtak meg.

Az Olümposz ellen vezetett ostrom alatt a Vonítók fürdőzés közben meztelenül találják Júnó proktorát, aki eltöri Bohóc karját, és elkezdi fojtogatni a lábaival mielőtt a szellemKöntösbe bújt Sevronak sikerül elkábítania. Olümposz elfoglalása után Bohóc és Kavics parancsba kapják, hogy szolgákká tegyék az ostromló Jupiter, Apolló és Plútó diákokat.
Darrow-ot le akarják tartóztatni a Köztársaság emberei, de ő otthagyja a Lunát. Bohóc Darrow-val tart, és megkéri feleségét, Kavicsot, hogy maradjon otthon a gyerekekkel. A Gorgó-szigeten lévő csatában súlyosan megsebesül, felesége védi őt. Amikor Darrow-ék megtudják, hogy gyermekeiket elrabolták, Sevroval tart a Lunára.

A Sakál klónjának fogságába esik Sevroval és Kaviccsal együtt.

## Galéria

Bohóc, Sevro, Kóró, Ravaszpofa, Bogáncs, Kavics
Evey

> "Nem vagyunk az ellenségeid, Darrow, ezt soha ne felejtsd el."
>
>

> - Arany háború, 9.fejezet: Sötétség
>
>

Evey egy Rózsaszín, ki szárnyakat kapott Mickey-től, a Faragótól.

## Személyiség

Darrow megítélése alapján gyakran naiv, törekvő és szomorú. Az Arany háborúban, teljesen megváltozik. Most már szenvedélyes harcos Harmónia és Árész Fiai közt, és ellenséges korábbi mestere, Mickey-vel szemben. Darrow meggondolatlannak látta ebben az időben. A Hajnalcsillagban kiderül, hogy Evey szégyenli múltbéli tetteit, és reméli, hogy jóváteheti őket azzal, hogy bátor és őszinte szolgálója lesz a Lázadásnak.

## Megjelenés

Rendkívüli szépség, aki kb. Eoval egyidősnek néz ki. Smaragdzöld szemei és Mickey által kreált fehér sas szárnyai vannak.

## Szerepe

* Előzmények
* Vörös lázadás
* Arany háború
* Hajnalcsillag

Mint minden Rózsaszín, Evey is a Kupidó Csókjával nőtt fel, mely eszköz folyamatos fájdalmat okoz, mígnem az adott személy nem kerül szexuális kapcsolatba mesterével. Őt végül Mickey vette meg, ki egy pár haszontalan szárnyat faragott a vállaira, és a klubbjában kellett táncolnia.

Darrow először Mickey-nél, faragása során találkozik Evey-vel. Evey átsegíti a folyamaton, fürdeti és támogatja szobájában tett sétái közben, hogy visszanyerje erejét. Mikor a faragásnak vége, és Darrow elhagyja Mickey műhelyét, elintézi Evey felszabadítását, ezzel megmentve őt a rabszolgaságból.

Miután évekig nem lépett kapcsolatba Árész Fiaival, Darrow észrevesz egy szárny nélküli Evey-t egy aljSzín bárban, miközben a Sakállal üzletel. A Sakálnak feltűnik Darrow érdeklődése, és felajánlja a lányt neki. Elfogadást színlelve, Darrow követi őt egy emeleti szobába, ahol számos felfegyverzett Vörös terroristát talál, kik a létesítmény felrobbantásával akarják megölni a Sakált. Darrow a Sakál megmentésére siet a robbantás elől, de kétszáz aljaSzínt így is megölnek.

Evey végtelenül boldog, hogy újból Darrow oldalán lehet. Hálás neki, amiért kiszabadította Mickey-től, de Darrow undorodik tőle a féktelen mészárlásáért, amit az aljSzínekkel tett.
Bármire hajlandó, hogy helyrehozza hibáit, amiket Harmónia írányítása alatt tett, csatlakozik a valódi Árész Fiaihoz, mint kém Theodora irányítása alatt.
Faragás

A **Faragás** egy eljárás, amit főként a Húsfaragók végeznek el. Ilyenkor egy új lényt alkotnak meg több lény keresztezésével, vagy egy embert "javítanak" fel. Az emberen történő faragás általában egy, a levágott helyére új végtag, fiatalítás vagy jobb látás - szemek miatt történnek.

A faragás legnagyobb teljesítményének az számít, amikor Mickey, meg egy névtelen Húsfaragó Vörösből Arannyá faragta át Lykosi Darrow-t, illetve Titus au Ladrost.
Fencor au Drusilla

**Fencor au Drusilla** egy Arany, a Drusilla-Ház egyetlen említett tagja.

Körülbelül HKU 740 körül Fencor megtudja, hogy Adrius au Augustus kapcsolatban áll a Szindikátussal. Mivel ez veszélyeztette a Sakál akcióit, szándékában állt megölni Fencort. Mivel Darrow au Andromedus épp szorult helyzetben volt, és szövetkezni akart vele, megállapodást kötöttek, hogy a Sakál segít neki, ha Darrow a bérgyilkosa lesz. A gyilkosság valódi célja az lenne, hogy Darrow elnyerje az Uralkodó, Octavia au Lune egyik rokonának tetszését.

A Csúcstalálkozó eseményeit követően nem ismert, hogy Darrow eleget tett -e ennek a kérésnek.
Főkormányzó

A **Főkormányzó** egy kormányzati beosztás, amely azt jelenti, hogy egy adott bolygó vagy hold felett uralkodik, azt kormányozza. Az Aranyak között a Társadalomban igencsak jelentős címnek tekinthető a Főkormányzói poszt. A Kormányzók nekik számolnak be a városaik ereményeirő illetve bajairól, és segítik ezeket orvosolni. A Főkormányzók az Uralkodó alatt szolgálnak, nekik kell jelentéseket tenniük a bolygójuk, holdjuk helyzetéről. Nem választva vannak, hanem az Uralkodó nevezi ki őket.

A Főkormányzóknak joguk van lecserélni az Intézeti Házak Proktorát, ha úgy érzi nem végzi elég jól a munkáját.

## Ismert Főkormányzók

* Cylus-Ház - a Mars Főkormányzója volt HKU 676-ig, míg Octavia au Lune ki nem adta a parancsot a család kiirtására
* Nero au Augustus - a Mars Főkormányzója volt HKU 742-ig, míg fia, Adrius meg nem öli
* Adrius au Augustus - a Mars Főkormányzója volt HKU 743-ig, míg fel nem akasztják
* Revus au Raa - az Io Főkormányzója volt HKU 742-ig, míg Darrow au Andromedus Diadalmenetén meg nem ölik
* Romulus au Raa - az Io Főkormányzója volt HKU 743-ig, míg ki nem nevezik a Perem Birodalom Uralkodójává
ImpulzusÖköl

Az **implusÖköl** nem tévesztendő össze a KábítóÖköllel vagy a GravÖköllel. Az impulzusÖköl egy kesztyűre szerelhető, közvetlen energiájú fegyver, amely robbanásokat generál. Valószínűleg lézer- vagy mikrohullámú sugarak generálására támaszkodnak, amelyek a felrobbanó plazmával eltávolítják a célpontot, és magas hőmérsékletű robbanást kreálnak. Az impulzusÖköl robbantásokról leírták, hogy végül túlterhelik a pajzsokat, azonnal megolvasztják a havat és a jeget, tüzet okoznak, követ porrá törnek, és halálra égetik az embereket. Ezek a legszélesebb körben használt távolsági fegyverek az Aranyak közötti harcban.

Beültethetők egy impulzusÖltöny karjába, vagy teljesen külön is lehetnek. A nem beültetett impulzusÖklök továbbra is szinkronizálhatók viselőjének páncéljával. Ez lehetővé teszi, hogy a páncél sisakja megmondja a használónak a legjobb helyeket, legjobb gyengepontokat az ellenfél páncéljáról. Az impulzusöklök képesek átváltani félautomata üzemmódból automatikusra.A túl sok tüzelés az egész fegyver elolvadásához és önmegsemmisítéséhez vezethet, de ez sok sorozat után történhet csak meg. A impulzusÖklök úgy nézhetnek ki, mint egy sárkányszáj.
HKU 737

**HKU 737**-ben való történések a Vörös lázadás sorozat Idővonala által vannak felállítva.

## Események

* Harmónia fizikailag felkészíti Darrow-t, és az új testét a feladathoz.
* Májusban:
	+ A Rózsaszín Matteo elkezdi tanítani Darow-nak az Aranyak kultúráját és történelmét.
	+ Táncos elmagyarázza, és tanítgatja Darrow-t, hogy úgy gondolkodjon és beszéljen, mint egy Arany.
* Darrow először találkozik Musztánggal lovaglás közben.
* Augusztusban Darrow felvételizik az Intézetbe, és átmegy a vizsgán.
* December elején Darrow-t elviszik az Intézetbe, Égeába
	+ Darrow-t elsőként beválasztják a Mars Házába, ahol találkozik Proktoráva, Fitchnerrel, és pár osztálytársával: Cassiussal, Juliannal, Antoniával, Priamussal, Roque-kal és Titus au Ladrosszal.
	+ Hajnalban Darrow-t elviszik az Átjáróba, ahol megöli Juliant.
	+ Fitchner elindítja a játékot, ahol a Házaknak az a feladata, hogy legyőzzék a többi Házat és Uralkodjanak minden felett.
* December 16-án Trigg ti Nakamura csapatát elküldik, hogy gyilkolják meg a kormány reformátor tagjait.
	+ A Szürkék a szokásos stimulánsaikat zoladonra cserélték, ami megszabadította őket minden empátiától, ezért könnyedén teljesítették a parancsot, és

mészároltak le férfit, nőt és gyermeket egyaránt.

* Trigg öngyilkos akart lenni, de nővére rábeszélte, hogy csatlakozzon Árész Fiaihoz.

## Halálok

* Julian au Bellona
* Priamus au Caan
* Arria
* További 597 személy, akik az Átjáron nem jutottak túl.
Dél-Pacifika

**Dél-Pacifica** egy olyan régió a Földön, amely a Csendes-óceán déli részét, valamint Ausztrália és Új-Zéland szárazföldjeit tartalmazza.

Egyik ismert városa *Goodhope*, ahol Holiday és Trigg ti Nakamura nőttek fel. A régióban található még a Telemanus-Ház egyik birtoka (amit feltehetőleg a család Niobé au Telemanus oldaláról örökölte), ahol Daxo au Telemanus Pax Augustust tanította meg homokvárat építeni, míg Lykosi Darrow a földi afrikai háborúban volt.

Dél-Pacifika ismert lakosai a Nakamura testvérek, valamint feltehetőleg Niobé au Telemanus.
DöglöttLovak

A **DöglöttLovak** a Vonítókból és a Diana Házából való legjobb katonák csoportja az Intézetben. Nevüket onnan kapták, hogy a Minerva Házának ostromakor ló tetemekbe bújtak, hogy bevehessék a várat.

Lykosi Darrow és Sevro au Barca szövetséget köt a Diana Házának Primusával, Tamarával, hogy segítsenek bevenni a Mars Házának a Minerva Házát, és cserébe a Mars Háza segít nekik Ceres Házát bevenni. Darrow a tervük szerint kicsalja a Musztángot és a Minervásokat a várukból, hogy a Minerva legjobb harcosát, Pax au Telemanust kihívta egy párbajra. A Minervások annyira beindultak a párbajra, hogy a várkapukat is nyitva felejtették. Amikor Darrow legyőzte Paxot, vonított egyet. Ezzel jelt adott a Minerva kastélyának tövében található ló tetemekben megbúvó katonáinak, hogy bevehetik a várat.

A DöglöttLovak tagjai egy fehér lószőrből font karkötőt hord. Darrow szerint kissé mániásak.

Ismert DöglöttLovak:

* Tactus au Valii-Rath
* Sevro
* Bogáncs
* Kóró
* Bohóc
Dunlow

Lykosi Leanna; Lykosi Eo
 Virginia au Augustus

**Dunlow** egy aljVörös a lykosi bányából, Lykosi Kieran és Lykosi Kora fia, Lykosi Rhonna, Reagan, Iro, Ella és Eo testvére, Lykosi Darrow unokaöccse.

Dunlow-t a családjával Sevro au Barca menekíti ki a lykosi bányából Darrow Diadalmenetén történt káosz után, hogy Darrow családja biztonságban lehessen. Ettől kezdve Tinosban, Darrow családja számára fenntartott szobában él és játszik testvéreivel. Amikor Ragnar Volarus betolja a tolókocsijában ülő nagybátyját, Darrow-t, akit Dunlow akkor lát életében először, a fiúcska az óriás elé fut, mivel valami ajándékot vár tőle. Darrow-val csak ezután találkozik, ismerkedik meg vele.
Első Holdlázadás

Az **Első Holdlázadás**t a peremi HoldKirályok vezettek a Társadalom ellen. A peremiek lázadása azzal kezdődött, hogy HKU 681-ben Octavia au Lune Nero au Augustusszal puccsot hajtott végre apja, Ovidius au Lune ellen, és átvette a helyét, mint a Társadalom Uralkodója. Ezt követően a HoldKirályok szövetségre léptek, de nem voltak hajlandóak teljes hűséget fogadni Octáviának. Pontosan nem ismert, hogy a HoldKirályok megvetették-e Octáviát a tette miatt, és azért lázadtak fel ellene, vagy kihasználták a Magban lévő káoszt, hogy elérhessék a függetlenségüket.

## Lefolyása

Az Első Holdlázadás pontos kitöréséről, kezdetbeni harcairól nincs semmilyen információ a szolgálatunkra.

A Szaturnusz holdjának, Rheának nukleáris megsemmisítése volt az utolsó esemény, amely véget vetett a HoldKirályok felkelésének. Pusztulásakor Rhea volt a peremi kormánynak székhelye. Kb. 60 millió ember lakta Rhea-t, amikor Magnus au Grimmus, avagy a Hamu Hercege nukleáris bombákkal elpusztította a holdat.

## Utóhatása

A Perem soha nem felejtette el Rhea pusztulását. Hatvan évvel később Lykosi Darrow ezt a keserű emléket arra használta fel, hogy felkeltette a HoldKirályokban Rhea elvesztésének fájdalmát, és a bosszút fokozza a Társadalom iránt, és ezzel löketet adott arra, hogy a több mint fél évszázaddal a hold pusztulása után szövetkezzenek a Lázadással, és kivívják maguknak a teljesjogú függetlenséget.

## Jelentős személyek

**Octavia au Lune**

Octavia HKU 981-ben saját apja lefejezése után a Naprendszer Uralkodójává koronázta magát, és elvárta, hogy mindenki behódoljon neki. Mivel azonban a Perem fellázadt ellene, utasította egyik legjobb hadvezérét, hogy puszítsa el a Perem egyik fontos holdját, hogy ezzel megmutassa az erejét, és az ellenszegülés következményét.

**Magnus au Grimmus**

Magnus az egyik legtehetségesebb katonai vezető volt. Octavia parancsa alapján elpusztította Rheat, a holdat, amely a peremi kormány központi helyszíne volt. Ezzel a tettével példát statuáltatott a peremieknek, miszerint nem szabad újathúzni sem vele, sem a Társadalommal. A tette után mindenki csak *Hamu Hercege/Hamu Lovagja* néven emlegette, és Octavia kinevezi őt a Társadalom FőImperátorává is.

## Trivia

* Az *Első Holdlázadás* és a *Második Holdlázadás* között 60 év és 211 nap telt el.
Holt nyelvek

A görög és a latin nyelvvel ellentétben a **holt nyelvek** olyanok, amelyeket már nemigen használnak a hétköznapokban. Még tanulhatók, azonban általában csak a leggazdagabbak teszik ezt.

## Arab

Darrow azt állítja, hogy az arab holt nyelvek egyike. Amíg Darrow a Sakál fogságában, az Attikai birtokának kőasztalának belsejében raboskodott, szavalgatta magának a *Haldokló földet*, *A lámpagyújtogatót*, a *Rámájanát*, és az *Odüsszeiát*.

A Saud-Ház arab eredetének köszönhetően bár arab szó a Vénuszon ingencsak elterjedt szlenggé vált.

## Kínai

Darrow azt állítja, hogy a kínai a holt nyelvek egyike. Amíg Darrow a Sakál fogságában, az Attikai birtokának kőasztalának belsejében raboskodott, szavalgatta magának a *Haldokló földet*, *A lámpagyújtogatót*, a *Rámájanát*, és az *Odüsszeiát*.

## Angol

Darrow azt állítja, hogy az angol a holt nyelvek egyike. Amíg Darrow a Sakál fogságában, az Attikai birtokának kőasztalának belsejében raboskodott, szavalgatta magának a *Haldokló földet*, *A lámpagyújtogatót*, a *Rámájanát*, és az *Odüsszeiát*.

ír
--

A Vörös kultúrában megmaradt az írek kultúrája, nyelve.

### Ír eredetű nevek

* Darrow - lándzsa
* Kieran - sötét (szín)
* Liam - Harcos, védelmező
* Rhonna - Durva sziget

## Német

Darrow azt állítja, hogy a német a holt nyelvek egyike. Amíg Darrow a Sakál fogságában, az Attikai birtokának kőasztalának belsejében raboskodott, szavalgatta magának a *Haldokló földet*, *A lámpagyújtogatót*, a *Rámájanát*, és az *Odüsszeiát*.
Diadal

> "Lilába öltöztél ezen a napon, ahogy régen az etruszk királyok. Te is a seregükhöz csatlakozol a történelem folyamában, azok mellé léphetsz, akik egykor megtörték a Felkelő Nap Császárságát, akik az Atlanti Szövetséget a tengerbe zúzták. Hódító vagy. Dicsőséged jeleként fogadd a babért."
>
>

> - Atalantia au Grimmus, A sötétség kora, 89. fejezet: A Hosszú Éj Diadala
>
>

A **Diadal** egy olyan ünnep, amelyet akkor tartanak, ha valaki elfoglal egy bolygót az ellenségtől. A könyvekben két férfiúnak volt eddig Diadala: Lykosi Darrow-nak és Lysander au Lune-nak.

## Lezajlása

A Diadal trombitaharsogással veszi kezdetét. Vak Fehér leány halad lángoló fáklyával a Hódító szekere előtt, akit egy öreg Fehér vezet a vörös függönyhöz, amely eltakarja a hódítókat a tömegtől. A fiatal lány az anyag szegélyéhez érinti a fáklyát, felgyújtja a függönyt, amivel jelt ad arra, hogy a Diadalmenet kezdetét veheti. A hódító a tizenkét kilométer hosszú utat a Via Triumphiáig a szekerükön teszik meg. Legelöl az akció vezére halad, majd szorosan mögötte a két legmegbízhatóbb embere. A többi katona, aki elősegítette a bolygó meghódítását utánuk ballag a Via Triumphiáig. A Diadalmenet kijelöl útvonalon halad, amelyet vagy fehér (Arany áldozatok nélküli hódítás) vagy piros rózsaszirmok borítanak (Arany áldozatok). A Diadalmenet végén a vezér babért kap a dicsőség jeleként. Emellett minden Diadalmenetre a Diadalát ünneplőnek Lila mesterművészek készítenek egyedi Diadalmaszkot. A babér és a Diadalmaszk átadása után kezdetét veszi a mulatság, ahol az Aranyak tiszteletüket fejezik ki a Dicső Hódítónak.

## Darrow Diadala

Darrow Diadala akkor került megrendezésre, miután HKU 742-ben elfoglalta a Marsot. A Diadalmenete egészen a dicsőség jeleként átadott babér és Diadalmaszkig rendesen, szokások szerint zajlott. Azonban a legjobb barátja, akinek a maszkot, és a babért kellett volna átadnia Darrow-nak, elárulta, és begyógyszerzte. A Diadalmenet átváltozott egy vérfürdőre, ahol a Sakál és Octavia au Lune emberei minden jelenlévőt meggyilkoltak.

## Lysander Diadala

Lysander Diadalára a Merkúr visszafoglalása után került sor HKU 754-ben. A Diadalmenet nem volt teljesen szokványos, mivel itt a tömeg is be volt vonva a menetbe, mivel az ő dicsőségük is volt egyben. Lysander úgy készült a Diadalára, hogy sejtése szerint, a menet végén Atalantia au Grimmus meg fogja ölni, ezért egy tervet eszelt ki. Amint a Via Triumphiához ért, ahol megkapta a babért, és a Sebhelyét is egyben, egy ajánlatot adott Atalantiának. Az ajánlat egy érdekházasság volt, ami szerint Lysander átadja Atalantiának a hatalmat, és ő csak az eszméért harcol, egyesíti a népeket. Atalantia elfogadta ezt, és ezzel Lysander élete is megmaradt. Lysander Diadalának ünnepi estélye egyben az ő és Atalantia eljegyzésének estéjévé is vált.
Arcos-Ház

Az **Arcos-Ház** az egyik legbefolyásosabb marsi család. HKU 737-ben ők voltak a Mars harmadik legerősebb családja, a családjuk Elysium városában élt. HKU 741-ben a család feje, Lorn au Arcos Europara költöztette a Házat, miután visszavonult a Harag Lovagja posztjáról.

## Említett tagok

### Vér szerinti tagok

* Lorn apja - nyolc AcélEsőt élt túl; minden sejtfiatalító és egyéb beavatkozás nélkül több mint 160 évesen hunyt el.
	+ Lorn au Arcos - A Társadalom Harag Lovagja több mint 60 évig; legendás beretvamester - a Fűz Változat megteremtője; Adrius au Augustus ölte meg.
		- Lorn névtelen fia - Lorn négy fiának egyike; még a Vörös lázadás eseményei előtt elhunyt.
			* Alexandar au Arcos - Lorn negidősebb unokája; a Házának örököse; Vonítók tagja és az Augustus-Ház FőLándzsása; unokatestvére Lysander au Lune ölte meg.
			* Dorian au Arcos - Alexandar öccse.
		- Brutus au Arcos - Lorn egyik fia a négy közül; Anastasia au Lune férje; Atalantia au Grimmus és Kalindora au San ölte meg HKU 739-ben
			* Lysander au Lune - Lorn letagadott unokája; a Lune-Ház örököse
		- Lorn névtelen fia - Lorn négy fiának egyike; még a Vörös lázadás eseményei előtt elhunyt.
		- Lorn névtelen fia - Lorn négy fiának egyike; még a Vörös lázadás eseményei előtt elhunyt.

### Beházasodott tagok

* Servillia au Arcos (szül. San) - Alexandar au Arcos anyja; Publius cu Caraval és a Népbíróság végezteti ki.
* Anastasia au Lune - Brutus au Arcos felesége; Lysander au Lune anyja; Atalantia au Grimmus és Kalindora au San öli meg.

### Személyzeti tagok

* Carolina - az Arcos-Ház szolgája, valószínűleg Narancs.
* Vincent - az Arcos-Ház szolgája, valószínűleg Narancs.

## Trivia

* Ha az összes tagját vesszük az Arcos-Háznak, a szolgákat, a vér szerinti és beházasodott tagjait, valamint háziállatait vesszük, akkor a családnak több mint három millió tagja van.
Bemutatás

A **Bemutatás** egy teszt, amellyel a Minőségellenőri Testület azt vizsgálja, hogy a gyengének tekintett Arany csecsemő tovább élhet-e.

A csecsemőt három napig teljesen egyedül hagyják egy sziklán, ahol ki van téve az elemeknek, gondoskodás és védelem nélkül. Ha a csecsemőt életben találják a három nap lejárta után, akkor továbbra is Aranyként élhetnek tovább, bár lehet, hogy nem ugyanaz az életminőségük lesz, mint a többi Aranynak.

A könyvekben említett Aranyak, akik túlélték a Bemutatást Fitchner au Barca és a Sakál voltak. Míg Fitchnernél a Minőségellenőri Testület ragaszkodott a Bemutatáshoz, addig a Sakálnál apja, Nero au Augustus ragaszkodott hozzá, mert szerinte a fia gyenge volt.
Galilei-holdak

A **Galilei-holdak** a Jupiter négy legnagyobb holdja. Ezek a Jupitertől való távolságuk sorrendjében: Io, Europa, Ganümédész és Kallisztó. A HoldKirályok előszeretettel nevezik a Galilei-holdakat együttesen *Ilium*nak.
A holdak körülbelül 400 millió embernek adnak otthont, amiből legalább 150 millió aljaSzínű és cca. 8000 Páratlan Sebhelyes.

A Galilei-holdak szövetségben állnak a Jupiter kisebb holdjaival, valamint az Uránusz, a Szaturnusz, a Neptunusz és a Plútó holdjaival.
Ezüst

Az **Ezüstök** szintén felsőSzínek, de nem annyira tekintélyesek, mint az Aranyak. Az Ezüstök a pénz manipulálásával, valutával és logisztikával foglalkoznak. A legpuccosabbak és leggazdagabbak a Köztársaságban. Nevükben az ismertető *ag* az ezüst vegyjelére utal.

A *Vörös Lázadás Trilógiában*, az egyetlen megnevezett ezüst Regulus ag Sun vagy „Quicksilver”- a leggazdagabb ember a Köztársaságban és titkos kapcsolata Árész Fiainak.
Del Rey Books

A **Del Rey Books** az eredeti, angol nyelvű Vörös lázadás-sorozat kiadóvállalata. Ez a *Ballantine Books* fióktelepe, amely a *Random House* és a *Penguin Random House* tulajdonában van. Ez egy különálló lenyomat, amelyet 1977-ben hoztak létre a szerző, Lester del Rey és felesége, Judy-Lynn del Rey szerkesztésében. Sci-fi és fantasy könyvekre specializálódott.
Hajnal Jogara

A **Hajnal Jogara** egy hétméteres aranyozott acélrúd, amely tetején a felkelő Nap és a Társadalom Piramisa díszeleg. A jogar felruházza hordozóját az uralkodás jogával.

A Sötét Lázadás után a lázadás vezérének Kuthul királynak fejét elrettentés céljából a Hajnal Jogarjára tűzték.

A Lázadás győzelme után a Hajnal Jogarát átalakították egy félméteres, tiszta aranyrúddá, amely tetején a Napköztársaság tizennégyágú csillaga díszeleg.
Agrippina au Julii

**Agrippina au Lune** egy Arany, a Julii-Ház Primusa, Victra és Antonia anyja. Agrippina rendkívül gazdag, családja ugyanis a kereskedő Aranyak egyike.

Sokan gonosz némbernek tarják, aki épp amellett áll, akitől a haszonra számít. Agrippina valóban köpönyegforgató alak volt. Mindezek ellenére a családját akarta mindig biztonságban tudni.

A Csúcs éjszakája után elárulta szövetségesét, Nero au Augustust, később azonban ismét a segítségére volt. Miután visszafoglalták a Marsot, a *Diadalmenet*en a kisebbik lánya, Antonia két tárat lő a nyakába, ezzel megölve őt.

Kapcsolata egyik lányával sem volt az a tipikus anya-lánya kapcsolat, azonban kisebbik gyerekével még annyira sem volt kapcsolata, mint a nagyobbikkal. Antonia direkt heccelésből Agrippina új férjének családnevét viselte. Ez hatalmas sértés volt egy Julii számára.
Europa

Az **Europa** a Jupiterhez tartozó Galilei-holdak egyike. Ez a viharos sósvízű hold otthont ad kb. százmillió embernek, köztük Lorn au Arcosnak és egész háztartásának.

Az Európa gravitációja sokkal kisebb, 0,136-szorosa a Földnek. Ez kihat a hold hatalmas tengereinek árapályára, valamint az emberek mindennapi életére. Minden lebeg, és minden lépést óvatosan kell megtenni, nehogy ellebegjen a felszínről. Ottjártakor Lykosi Darrow gravCsizmát viselt, hogy jobban érezze magát.

> "Itt harcolni olyan lehet, mint vízi balettet táncolni."
>
>

> - Darrow, Arany háború, 28. fejezet: Vihargyermekek
>
>

Az Europa egy kis terraformált óceánvilág. A hold nagy részét sós vízű óceánok borítják. Az egyenlítő mentén hatalmas szigetcsoport található, amelyet Archipelagosnak neveznek, délen hegyek és az egyenlítőtől északra további szigetek találhatók. Mindezeket városok népesítik be. A egét a Jupiter látványa nagyban elfoglalja.

Az óceán vize melegebb a Déli-szigetek közelében. Az egyenlítő közelében található szigeteknél sokkan nagyon eséllyel keletkeznek hurrikánok. A hold pólusaihoz közel gyakoriak a viharok, erős széllel és kék villámlással.

Lorn au Arcos megemlíti, hogy Európa vizein vannak rémisztő mélytengeri lények, akiket Húsfaragók készítettek. A faragott lények mellett rendes, nem mutálódott állatok is találhatók a holdon.

## Trivia

* Egy nap az Europán megfelel egy évnek a holdon, ami 3,551 földi nappal egyenlő.
Elveszett Város

Az **Elveszett Város** egy hely a Lunán, amely a bűnözés melegágya. Itt a rendfenntartás nem üzemel, a bandák, gyilkosok, tolvajok úgy élnek, ahogy épp kedvük szottyan.

Itt találkozott az Arany háború eseményei alatt Darrow au Andromedus a titkos szövetségesével, aki nem más, mint a Sakál. Szintén innen indult ki a Szindikátus.
Ikarosz

**Ikarosz** az Arcos-Ház, pontosabban Lorn au Arcos házi griffje. Ikaroszt egy Húsfaragó készítette el Lornnak.

## Megjelenés

Ikarosznak a többi griffhez hasonlóan oroszlán teste, sas feje és szárnya van. A szárnyain és a fején fehér tollak vannak, míg a testén barnás szőrzet található. Ívelt sárga csőre van. A feje akkora lehet, mint egy felnőtt Vörös vagy egy fiatal Arany feje. Szeme borostyánsárga.

## Szerepe

Az Arany háború során Lykosi Darrow meglátogatja egykori mesterét, Lorn, hogy segítségét kérje a Marsi polgárháborúban. Lorn ezt eleinte nagyon ellenzi, sőt kéri Darrow-t, hogy hagyja ezt, és meneküljön el Ikaorsz hátán. Darrow azonban ezt az ajánlatot nem fogadja el, és a háborúba kergeti Ikarosz gazdáit.
BuborékKert

A **BuborékKert** az a hely, ahová Eo viszi Darrow-t, miután csalódott a Babér megnyerésével kapcsolatban. Később Darrow itt temeti el Eo tetemét. Bár Prétorként Darrow visszatér Lykosba, és követeli, hogy vigyék el a BuborékKertbe, ilyenkor azonban a kertet már fakónak és műnek látja a felszíni világ csodáihoz képest.

> "Ezért végül csak leülök oda, és várom a naplementét, ahogy egyszer a napfelkeltét vártam ugyanitt. Akkor vérvörös fényben fürdik majd meg az egész buborékKert, a nap lebukik a látóhatár alá, és az éjszaka a Marsra borítja csillagszőtte köntösét."
>
>

> - Arany háború, 47. fejezet: Szabadon
>
>